[{"text_idx": "#000002", "text": "Ibilbide kultural bat hasiko dute igande honetan In\u0303aki Goikoetxea Arrufat eta Maitane Lopez In\u0303arra irundarrek Hego Amerikan zehar. Zazpi hilabetean, zazpi herrialde ezagutu nahi dituzte, baina helburu batekin: euskal diaspora ezagutzea. Proiektuak Hemen gaude. Hego Amerikako euskaldunon urratsetan izena du, eta Euskal Kulturgintzaren Transmisioaren graduondoko bukaerako lan batean teorizatutakoa praktikan jartzea du xede."}, {"text_idx": "#000004", "text": "IN\u0303AKI GOIKOETXEA: Orain dela bi urte hasi zen proiektu hau. Bidaia luze bat egin nahi genuen, baina zentzua zuena. Piezak lotu ditugu eta bidaia egiteko nahiaz gain, euskal kulturarekin lotu eta ikasketa haiei buruz proiektu bat garatu nahi izan dugu. Azkenean, Hemen gaude proiektua aurrera atera da."}, {"text_idx": "#000005", "text": "MAITANE LOPEZ: Proiektua plantea- mendu teoriko bat da, baina aurrera eramateko mapa bat erosi genuen, puntuak kokatu eta ibilbide bat sortu genuen bisitatu nahi genituen puntuak jarraitzen zituena. Hortik aurrera gauza pila bat begiratu ditugu, tartean, hilabeteen araberako toki aproposenak. Han dauden pertsonekin harremanetan jarri gara, ezagutzak gurekin parteka zitzaten."}]